CELEX: 62021TN0304
Language: fi
Date: 2021-05-30 00:00:00
Title: Asia T-304/21: Kanne 30.5.2021 – eSlovensko Bratislava v. komissio

9.8.2021   
            
            
               FI
            
            
               Euroopan unionin virallinen lehti
            
            
               C 320/41
            
         
      Kanne 30.5.2021 – eSlovensko Bratislava v. komissio
      (Asia T-304/21)
      (2021/C 320/47)
      Oikeudenkäyntikieli: englanti
      
         Asianosaiset
      
      
         Kantaja: eSlovensko Bratislava (Bratislava, Slovakia) (edustaja: asianajaja B. Fridrich)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan Euroopan komission innovoinnin ja verkkojen toimeenpanoviraston (INEA) 30.3.2021 tekemän, hankkeen päättämistä koskevan päätöksen ARES(2021)1953853
               
            
                  —
               
               
                  palauttamaan asian Euroopan komissiolle ja INEA:lle ja pitämään hanketta ja tukisopimusta pätevänä ja voimassaolevana hanketta ”Slovak Safer Internet Centre IV”, nro 2015-SK-IA-0038 koskevan tukisopimuksen INEA/CEF/ICT/A2015/1154788 perusteella
               
            
                  —
               
               
                  velvoittamaan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kolmeen kanneperusteeseen.
      
                  1)
               
               
                  Ensimmäinen kanneperuste, jolla vaaditaan Euroopan komission tekemän, hankkeen päättämistä koskevan päätöksen ARES(2021)1953853 kumoamista olennaisen menettelymääräyksen rikkomisen, perussopimusten tai niiden soveltamiseksi annettujen säännösten rikkomisen taikka toimivallan ylittämisen, erityisesti tosiseikkojen ja havaintojen virheellisen oikeudellisen arvioinnin (hyvää hallintoa koskevan oikeuden loukkaaminen, suhteellisuusperiaatteen loukkaaminen, oikeusvarmuuden periaatteen loukkaaminen, lakisääteisyyden vaatimuksen noudattamatta jättäminen, luottamuksensuojan periaatteen loukkaaminen ja hankkeen 2015-SK-IA-0038 Slovak Safer Internet Centre IV viimeistä maksuerää koskevaan pyyntöön liittyvien tosiseikkojen ja havaintojen virheellinen oikeudellinen arviointi) vuoksi.
               
            
                  2)
               
               
                  Toinen kanneperuste, jolla vaaditaan hankkeen 2015-SK-IA-0038 Slovak Safer Internet Centre IV viimeistä maksuerää koskevan pyynnön palauttamista komissiolle ja INEA:lle arvioimista ja valvontatehtävän täyttämistä sekä tukisopimukseen INEA/CEF/ICT/A2015/1154788 perustuvien sopimusvelvoitteiden täyttämistä varten sekä komission velvoittamista suorittamaan kantajalle tukikelpoisia kustannuksia koskeva viimeinen maksuerä pätevän ja tehokkaan tukisopimuksen nojalla, koska komissiolla on toimivalta sen ja kantajan väliseen pätevään ja tehokkaaseen sopimukseen liittyvissä hankkeiden täytäntöönpanoa ja varojen siirtoja koskevissa asioissa.
               
            
                  3)
               
               
                  Kolmas kanneperuste, jolla väitetään, että vastaaja on velvoitettava korvaamaan oikeudenkäyntikulut. Kantaja vaatii edellä mainittujen argumenttien ja riidanalaisen päätöksen mielivaltaisuuden vuoksi korvausta unionin yleisessä tuomioistuimessa aiheutuvista kustannuksista sekä vaatimukseen liittyvistä asianajopalkkioista.